Paul Tortelier

Paul Tortelier (21. maaliskuuta 1914 – 18. joulukuuta 1990) oli ranskalainen sellisti ja säveltäjä. 

Tortelier syntyi Pariisissa ja opiskeli vuodesta 1926 lähtien Pariisin konservatoriossa. Vuosina 1935–1937 Tortelier soitti selloa Monte Carlon sinfoniaorkesterissa. Vuonna 1939 hän liittyi Bostonin sinfoniaorkesteriin. Hän esiintyi Isossa-Britanniassa ensimmäistä kertaa vuonna 1947, jolloin hän esitti Thomas Beechamin johdolla Richard Straussin teoksen Don Quixote. 

Tortelier sävelsi muun muassa konserton kahdelle sellolle ja orkesterille (1950), sarjan soolosellolle, sonaatin sellolle ja pianolle sekä Israel-sinfonian. Hän on kehittänyt erityisen sellon kannattimen vähentääkseen soittajan rasitusta. 

Tortelierin poika, Yan Pascal Tortelier on kapellimestari ja tytär, Maria de la Pau pianisti.

Lähteet

Ranskalaiset sellistit
Ranskalaiset säveltäjät
Vuonna 1914 syntyneet
Vuonna 1990 kuolleet